Урыстәыла аекономҿиара аминистрра аделегациа аусутә еилацәажәарақәа рзы Аԥсныҟа иааит
21:00 04.10.2022 (ирҿыцуп: 21:17 04.10.2022)
© Foto / АпсныпрессДелегация Минэкономразвития России прибыла в Абхазию с рабочим визитом
© Foto / Апсныпресс
АҞӘА, жьҭаара 4 - Sputnik.Урыстәыла аекономҿиара аминистрра аделегациа аусутә еилацәажәарақәа рзы Аԥсныҟа иааит, абри атәы аанацҳауеит Аԥсныпресс.
Урыстәылатәи аделегациа ирԥылеит Аԥсны аԥыза-министр Александр Анқәаб, уи ихаҭыԥуаа Кристина Озгани Владимир Делбеи, Акапиталтә ргылара аусбарҭа ахантәаҩы Ҭемыр Агрба. Иара убас аиԥылара далахәын Аԥсны иҟоу Урыстәыла ацҳаражәҳәаҩ Михаил Шургалин.
Аганқәа алацәажәеит:
Аинвестпрограмма анагӡаразы аусурақәа шцо,
Аԥсны Урыстәылеи рзакәанԥҵарақәа реишьашәалара,
аенергетика азҵаарақәа,
абиуџьеттә усзуҩцәа хаз игоу хырхарҭақәак руалафахәы ашьҭыхразы ашәарацҵа амҩаԥгаразы.
Урыстәылатәи аделагациа иалоуп Урыстәыла Аекономикатә ҿиара аминистрра программа ҷыдақәеи апроект ҷыдақәеи р-Департамент адиректор Витали Гудин, уи ихаҭыԥуаҩ Антон Мельник, аминистр ицхырааҩ Михаил Мухортов.